**ZMLUVA O DIELO**

**č. ....................................** uzavretá

podľa § 536 a nasl. zákona SNR č. 513/1991 Zb. Obchodný zákonník v znení neskorších predpisov

**( v ďalšom len „zmluva“ )**

**Objednávateľ:**

Názov: Obec Ďurkov

Sídlo: Ďurkov 274, 044 19 Ruskov

IČO: 00324132

DIČ: 2021658507

Zastúpený: Ondrej Valik – starosta obce

Bankové spojenie: VÚB - Košice

Číslo účtu: IBAN: SK8902000000001779327254

**a**

**Zhotoviteľ:**

Názov:

Sídlo:

IČO:

DIČ:

IČ DPH :

Zastúpený:

Bankové spojenie:

Číslo účtu:

(ďalej len „zhotoviteľ“)

**Čl. 1**

**Predmet plnenia zákazky**

1. Zhotoviteľ sa zaväzuje, že zabezpečí kompletnú dodávku a realizáciu stavebných prác na predmet zákazky: **„ Multifunkčné ihrisko Ďurkov“** v zmysle zhotoviteľom predloženej a objednávateľom odsúhlasenej cenovej ponuky zo dňa .........................., ktorá tvorí súčasť tejto ZoD (príloha č. 1).

1. Zhotoviteľ sa zaväzuje dodať predmet tejto zmluvy v obvyklej kvalite a v dohodnutom rozsahu

a termíne. Objednávateľ sa zaväzuje za riadne dodané dielo zaplatiť dohodnutú cenu podľa tejto zmluvy.

**Čl. 2**

**Čas plnenia**

1. Zmluva o dielo sa uzatvára do ukončenia zákazky celkom, do jej písomného odovzdania a prevzatia objednávateľom.

1. Zhotoviteľ vykoná dielo v termíne do 30.11.2015.

1. Ak zhotoviteľ pripraví zákazku na odovzdanie pred dohodnutou lehotou plnenia, zaväzuje sa

objednávateľ túto zákazku prevziať aj v skoršej ponúknutej lehote.

1. Dodržanie termínu uvedeného v bode 2. tohto článku je závislé od riadneho a včasného spolupôsobenia objednávateľa dojednaného v tejto zmluve. V prípade omeškania v spolupôsobení objednávateľa, zhotoviteľ má právo predĺžiť plnenie o čas omeškania.

1. Zhotoviteľ je oprávnený požadovať zmenu termínov realizácie diela pri:

* zásahu orgánov štátnej správy, ktoré nezavinil zhotoviteľ,
* prekážkach spôsobených objednávateľom, alebo treťou osobou, ktorým nemohol zabrániť ani pri vynaložení všetkého úsilia, ktoré možno od neho požadovať,
* prerušení prác zo strany objednávateľa, alebo neposkytnutí spolupôsobenia podľa čl. 6 tejto zmluvy,
* v prípadoch vyššej moci,
* omeškaní s odovzdaním staveniska v dohodnutom termíne zo strany objednávateľa.

V uvedených prípadoch zhotoviteľ požadovanú zmenu termínov písomne dohodne

s objednávateľom. Zhotoviteľ v tomto prípade nie je v omeškaní s ukončením zmluvného diela a objednávateľ nemá nárok na zmluvnú pokutu dohodnutú pre porušenie tejto zmluvnej povinnosti a na náhradu vzniknutej škody.

**Čl. 3**

**Cena**

1. Cena za zhotovenie predmetu zákazky v rozsahu podľa čl. 1 tejto zmluvy vyjadruje cenovú úroveň v čase predloženia návrhu zmluvy a je stanovená dohodou zmluvných strán v súlade so zák. č. 18/1996 Z. z. o cenách, vyhláškou č. 87/1996 Z. z. a je doložená zhotoviteľom oceneným rozpočtom zákazky na základe predloženej cenovej ponuky zo dňa ...............................

1. Cena za zhotovenie celého diela podľa čl. 1 činí:

|  |  |
| --- | --- |
|  | Eur |
| cena za predmet zákazky (bez DPH) |  |
| DPH 20 % |  |
| **celková zmluvná cena (s DPH 20%)** |  |

(slovom .......................................eur ........................ centov)

1. V prípade, ak zhotoviteľ nie je platcom DPH a ak sa počas platnosti tejto zmluvy zhotoviteľ stane platcom DPH celková cena za ponúknutú službu sa nezmení a DPH bude zarátaná v tejto sume.

1. V cene za zhotovenie diela sú obsiahnuté aj náklady na vybudovanie, prevádzku, údržbu a vypratanie zariadenia staveniska zhotoviteľom.

1. Položky prác a dodávok, v ktorých nie sú uvedené jednotkové ceny, sa objednávateľom pri

zhotovovaní diela neuhradia a budú sa považovať za zahrnuté v iných cenách.

1. Jednotkové ceny, uvedené v rozpočte , sú pre tú istú položku práce a dodávky rovnaké pre celú

zákazku.

1. V prípade nevyhnutných dodávok materiálu a prác naviac nad rámec odsúhlaseného ponukového rozpočtu, požadovaných a vopred odsúhlasených prác naviac objednávateľom, budú tieto riešené písomným dodatkom k zmluve o dielo.

**Čl. 4.**

**Platobné podmienky**

1. Cenu za zhotovenie diela uhradí objednávateľ na základe konečnej faktúry , ktorú zhotoviteľ vystaví po ukončení prác t.j. po protokolárnom odovzdaní a prevzatí diela. Konečná faktúra bude vyhotovená v troch vyhotoveniach.

1. Zhotoviteľ musí svoje práce vyúčtovať overiteľným spôsobom. Faktúra musí byť zostavená prehľadne a pritom sa musí dodržiavať poradie položiek a označenie, ktoré je v súlade s oceneným popisom prác podľa zmluvy. Súčasťou je výkaz vykonaných množstiev. Zmeny a doplnky zmluvy je potrebné vo faktúre zvýrazniť a na požiadanie uviesť oddelene.

1. Zhotoviteľ zodpovedá za správnosť a úplnosť faktúr, ktoré musia mať náležitosti daňového dokladu v zmysle § 15 ods. 2zák. č. 289/1995 Z. z. o dani z pridanej hodnoty v znení neskorších predpisov a v znení § 3a ods. 1 zák. č. 500/2001 Z. z.

1. V prípade, že faktúra nebude obsahovať náležitosti uvedené v tejto zmluve, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

1. Lehota splatnosti faktúr je 60 dní od doručenia objednávateľovi. V prípade, že splatnosť faktúry prípadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň.

1. Objednávateľ neposkytne zhotoviteľovi zálohu na vykonanie diela.

1. V prípade výskytu aspoň jednej vady, resp. nedorobku vzniká objednávateľovi nárok na zadržanie 5 % z celkovej ceny diela v rozsahu uzavretej zmluvy o dielo. Táto čiastka bude uhradená do 14 dní po odstránení poslednej vady, resp. nedorobku na základe záznamu o jej odstránení.
2. Ak je objednávateľ v omeškaní z úhradou faktúry, môže zhotoviteľ účtovať objednávateľovi úrok z omeškania vo výške 0,05 % z nezaplatenej sumy za každý začatý kalendárny deň omeškania.

**Čl. 5**

**Záručná doba a zodpovednosť za vady**

1. Zhotoviteľ zodpovedá za to, že predmet tejto zmluvy je zhotovený podľa technického zadania, rozpočtu a podmienok zmluvy a že počas záručnej lehoty bude mať vlastnosti dohodnuté v tejto zmluve.

1. Zhotoviteľ zodpovedá za vady, ktoré predmet má v čase jeho odovzdania objednávateľovi. Za vady, ktoré sa prejavili po odovzdaní zákazky, zodpovedá zhotoviteľ iba vtedy, ak boli spôsobené porušením jeho povinností.

1. Záručná lehota na celú zákazku je 60 *mesiacov* a začína plynúť odo dňa odovzdania zákazky objednávateľovi. Na zabudované prvky, na ktoré zhotoviteľ odovzdal pri odovzdaní a prevzatí verejnej práce záručné listy, sa vzťahuje záručná doba podľa týchto záručných listov.

1. V čase trvania záručnej doby má objednávateľ nárok na bezplatné odstránenie vady. Za vadu sa nepovažuje chyba, ktorá sa vyskytla v dôsledku neprimeraného užívania, úmyselného poškodenia alebo v dôsledku chyby v projektovej dokumentácii.

1. Nárok na bezplatné odstránenie vady uplatní objednávateľ bezodkladne po zistení tejto vady písomnou formou u zhotoviteľa.

1. Zhotoviteľ sa zaväzuje začať s odstraňovaním prípadných vád predmetu zákazky do 7 dní od prevzatia písomného uplatnenia oprávnenej reklamácie objednávateľa a vady odstrániť v čo najkratšom technicky možnom čase. Termín odstránenie vád sa dohodne písomnou formou, lehota na odstránenie závad nesmie prekročiť 30 dní.
2. Vady a nedorobky zistené pri preberacom konaní budú zapísané v preberacom protokole o odovzdaní a prevzatí verejnej práce s uvedením termínu ich odstránenia. Ďalej bude dojednaný postup, resp. spolupôsobenie objednávateľa pri ich odstraňovaní. O odstránení všetkých závad, resp. nedorobkov sa vyhotoví záznam, ktorý bude dokladom pre úhradu zadržanej čiastky faktúry.

**Čl. 6**

**Podmienky vykonania diela**

1. Zhotoviteľ vykoná zákazku na svoje náklady a pri vlastnom zabezpečení bezpečnosti práce.

1. Objednávateľ je povinný odovzdať stavenisko minimálne 5 dní pred dohodnutým termínom začiatku prác písomnou formou a tak vypratané, aby zhotoviteľ mohol na ňom začať práce v súlade s podmienkami zmluvy.
2. Objednávateľ odovzdá zhotoviteľovi pri odovzdaní staveniska bod napojenia elektrickej energie 220 V a 380 V s dostatočným istením.
3. Zhotoviteľ zabezpečí na svoje náklady dopravu a skladovanie všetkých materiálov, stavebných hmôt a dielcov, výrobkov, strojov a zariadení a ich presun zo skladu na stavenisko.

1. Objednávateľ zodpovedá za to, že riadny priebeh prác zhotoviteľa nebude rušený neoprávnenými

zásahmi tretích osôb.

1. Objednávateľ zabezpečí všetky rozhodnutia orgánov štátnej správy, potrebné pre vykonanie diela.

1. Zhotoviteľ sa zaväzuje, že pri realizácii predmetu plnenia zmluvy zabuduje len také výrobky a zariadenia, ktoré sú zbavené práv tretích osôb.

1. Zhotoviteľ zabezpečí v celom rozsahu plnenie vyplývajúce z ustanovení nariadenia vlády SR č.

396/2006 Z. z. o minimálnych bezpečnostných a zdravotných požiadavkách na stavenisko.

1. Zhotoviteľ v plnom rozsahu zodpovedá za bezpečnosť práce a technických zariadení pri realizácii stavebných prác v súlade s ustanoveniami vyhlášky SÚBP a SBÚ č. 374/1990 Zb. o bezpečnosti práce a technických zariadení pri stavebných prácach v znení neskorších predpisov.

1. Zhotoviteľ zodpovedá za bezpečnosť a ochranu zdravia vlastných pracovníkov.

1. Zhotoviteľ zodpovedá za dodržiavanie predpisov o požiarnej ochrane a bezpečnosti a ochrany zdravia pri práci.

1. Zhotoviteľ je povinný nahradiť objednávateľovi škodu, ktorú mu spôsobil svojím konaním vrátane nedbanlivosti a to v skutočnom rozsahu. Nárok na náhradu škody nevylučuje právo objednávateľa uplatniť zmluvnú pokutu v súlade s podmienkami zmluvy.

1. Ak konanie zhotoviteľa v súvislosti a v čase plnenia predmetu zmluvy má za následok porušenie predpisov v oblasti bezpečnosti a ochrany zdravia pri práci, požiarnej ochrany a životného prostredia a tieto porušenia budú mať za následok udelenie pokuty zo strany orgánov verejnej alebo štátnej správy podľa príslušných právnych predpisov, odškodní zhotoviteľ objednávateľa v celej výške zaplatenej pokuty vrátane príslušenstva.

1. Ak konanie zhotoviteľa v súvislosti a v čase plnenia predmetu zmluvy má za následok poškodenia zdravia ľudí a majetku tretích osôb a títo uplatnia nároky voči objednávateľovi, zhotoviteľ odškodní objednávateľa za uspokojenie týchto nárokov v plnej výške.

1. Objednávateľ môže uplatniť svoje práva podľa ustanovení bodu 12 až 14 tohto článku zmluvy, ak písomne upovedomí zhotoviteľa o nároku, ktorý bol vznesený voči objednávateľovi. Objednávateľ umožní zhotoviteľovi, ak o to požiada, aby viedol všetky rokovania smerujúce k vybaveniu týchto nárokov, prípadne sa na nich zúčastňoval.
2. Zhotoviteľ zodpovedá v plnom rozsahu za škodu na majetku objednávateľa, ktorú spôsobí v súvislosti

s plnením predmetu tejto zmluvy.

1. Zhotoviteľ sa zaväzuje vyzvať objednávateľa na kontrolu všetkých prác, ktoré majú byť zakryté alebo sa stanú neprístupnými minimálne 3 pracovné dni vopred. Ak sa objednávateľ nedostaví a nevykoná kontrolu týchto prác, bude zhotoviteľ pokračovať v prácach. Ak objednávateľ bude dodatočne požadovať odkrytie týchto prác je zhotoviteľ povinný toto odkrytie vykonať na náklady objednávateľa. Ak sa zistí pri dodatočnej kontrole, že práce neboli riadne vykonané, toto odkrytie bude vykonané na náklady zhotoviteľa.

1. Objednávateľ je oprávnený kontrolovať vykonávanie diela. Ak zisti, že zhotoviteľ vykonáva dielo v rozpore so svojimi povinnosťami je objednávateľ oprávnený dožadovať sa zápisom v stavebnom denníku toho, aby zhotoviteľ odstránil vady vzniknuté chybným vykonávaním diela a toto vykonával riadnym spôsobom.

**Čl. 7**

**Odovzdanie a prevzatie diela**

1. Zhotoviteľ sa zaväzuje objednávateľovi vykonať dielo v obvyklej a dohodnutej kvalite.

1. Objednávateľ sa zaväzuje prevziať vykonané dielo v rozsahu vymedzenom v predmete zmluvy do 3 dní od oznámenia zhotoviteľa o ukončení celého diela. Ak do 3 dní objednávateľ nezačne s preberaním diela má sa za to, že objednávateľ preberá dielo a zhotoviteľ má právo vystaviť konečnú faktúru.

1. Na základe oznámenia zhotoviteľa o pripravenosti dokončeného diela na odovzdanie a prevzatie, objednávateľ určí termín odovzdania a prevzatia diela. Odovzdanie a prevzatie diela písomne

(protokol ako príloha ku konečnej faktúre) potvrdia poverené osoby zhotoviteľa a objednávateľa.

Zhotoviteľ k odovzdaniu diela pripraví a objednávateľovi odovzdá dokladovú dokumentáciu:

* + rozpočet skutočne vykonaných prác (zisť. protokol)
  + certifikáty použitých materiálov

**Čl. 8**

**Zmluvné pokuty**

1. Ak zhotoviteľ odovzdá zákazku uvedenú po termíne uvedenom v čl. 2, zaplatí zmluvnú pokutu vo výške 0,05 % zo zmluvnej ceny uvedenej v čl. 3 za každý i začatý kalendárny deň omeškania, ak sa zmluvné strany nedohodnú inak.

1. Uplatnenie sankcie nezbavuje objednávateľa práva na uplatnenie zodpovednosti zhotoviteľa za škody, ktoré objednávateľovi vznikli neplnením povinnosti zhotoviteľa podľa ustanovení Obchodného zákonníka,

1. Ak zhotoviteľ neodstráni vady v dohodnutom termíne podľa čl. 5 bod 6, zaplatí zmluvnú pokutu za každú vadu vo výške 166 € za každý deň omeškania za vadu alebo nedorobok.

**Čl. 9**

**Ostatné ustanovenia**

1. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť súťažnými podkladmi, pokynmi objednávateľa, zápismi a dohodami oprávnených pracovníkov zmluvných strán a rozhodnutiami a vyjadreniami dotknutých orgánov štátnej správy.

1. Zmluvné strany majú právo ukončiť platnosť tejto zmluvy:

a) odstúpením od zmluvy z dôvodov závažného porušenia ustanovení tejto zmluvy ktoroukoľvek zo zmluvných strán.

1. Za závažné porušenie tejto zmluvy sa považuje:
   1. prekročenie lehoty splatnosti faktúr objednávateľom o viac ako 60 dní,
   2. prekročenie lehoty zhotovenia zákazky uvedenej v čl. 2 tejto zmluvy o viac ako 30 dní.

1. V prípade dočasného prerušenia alebo definitívneho zastavenia prác na zákazke z dôvodov na strane

objednávateľa, zaplatí objednávateľ zhotoviteľovi skutočne vynaložené náklady.

1. Zmluvné strany sa môžu na základe vzájomnej dohody dohodnúť na ukončení zmluvného vzťahu formou písomného dodatku kedykoľvek počas trvania zmluvného vzťahu.

1. Stavebný dozor objednávateľa:............................................................................................................

Zhotoviteľ je povinný riadiť sa pokynmi uvedeného zástupcu pri realizácii diela.

1. Zhotoviteľ poveruje zastupovaním na stavbe:

Stavbyvedúci: ...........................................................................................................................................

1. Zhotoviteľ je povinný viesť stavebný denník v súlade s pokynmi na vedenie stavebných denníkov.

1. Do denníka, ktorý musí byť v priebehu pracovného času prístupný na stavbe, môžu robiť záznamy:

- stavbyvedúci zhotoviteľa, prípadne jeho zástupca, stavebný dozor objednávateľa.

1. Zástupca objednávateľa má právo počas realizácie vykonávať kontroly priebehu prác a kontroly stavebného denníka.

1. Zhotoviteľ sa zaväzuje vzhľadom na spôsob financovania predmetu zmluvy, ktorý bude spolufinancovaný aj formou nenávratného finančného príspevku/NFP/ z fondov Európskeho spoločenstva, strpieť výkon kontroly/auditu súvisiaceho s dodaním stavebných prác, kedykoľvek počas platnosti a účinnosti Zmluvy o poskytnutí nenávratného finančného príspevku, a to všetkými oprávnenými osobami a poskytnúť im všetku potrebnú súčinnosť.

Opravnenými osobami sú:

1. Poskytovateľ a ním poverené osoby;
2. Útvar následnej finančnej kontroly a ním poverené osoby;
3. Najvyšší kontrolný úrad SR, príslušná Správa finančnej kontroly Certifikovaný orgán a nimi poverené osoby;
4. Orgán auditu, jeho spolupracujúce orgány a nimi poverené osoby;
5. Splnomocnení zástupcovia Európskej komisie a Európskeho dvora auditorov;
6. Osoby prizvané orgánmi uvedenými v písm.a) až e) v súlade s príslušnými právnymi predpismi SR a EÚ;

**Čl. 10**

**Záverečné ustanovenia**

1. Práva a povinnosti oboch zmluvných strán, pokiaľ nie sú stanovené touto zmluvou, sa riadia Obchodným zákonníkom a súvisiacimi predpismi.

1. Zmluvné strany sa dohodli na tom, že v prípade rozporov ohľadne zmeny alebo zrušenia záväzku

vyplývajúceho z tejto zmluvy jedna zo strán požiada o rozhodnutie súd.

1. Akékoľvek zmeny a doplnky tejto zmluvy sa budú robiť formou očíslovaných písomných dodatkov

potvrdených obidvoma zmluvnými stranami.

1. Práva a povinnosti tejto zmluvy o dielo predchádzajú aj na prípadných právnych nástupcov obidvoch

zmluvných strán.

1. Obidve zmluvné strany sa zaväzujú ohlásiť všetky zmeny údajov dôležitých pre bezproblémové plnenie zmluvy, druhej strane.

1. Táto zmluva je vyhotovená v 3 vyhotoveniach, z ktorých objednávateľ po jej podpise obdrží dve vyhotovenia a zhotoviteľ jedno vyhotovenie.

1. Zmluva je platná dňom jej podpísania zmluvnými stranami a účinná nasledujúci deň po zverejnení na

webovej stránke objednávateľa.

V Ďurkove dňa: ….............. V ....................., dňa: …...............

Za objednávateľa: Za zhotoviteľa:

Ondrej Valik

starosta obce